उन्होंने कहा कि यदि इस मॉडल को पूरी दिल्ली में लागू कर दिया जाए तो पूरी दिल्ली को सस्ती दरों पर बिजली मिलेगी। केजरीवाल ने कहा कि पूरी दिल्ली के आरडब्ल्यूए से बात कर प्लांट लगवाने के लिए अभियान चलाया जाएगा। दिल्ली देश में सबसे सस्ती बिजली उपलब्ध दे रही है। यहीं नहीं बिजली वितरण में भी सुधार हुआ है। हमारी सरकार से पहले साढ़े 11 करोड़ यूनिट का कट लगे थे जबकि पिछले वर्ष यह सुधर कर केवल डेढ़ करोड़ यूनिट कट पर रह गया। वहीं विद्युत मंत्री सत्येंद्र जैन ने कहा कि बिजली आपूर्ति में हुए सुधार के बाद लोग इनवर्टर का प्रयोग भूल गए हैं।